Tamién María Teresa s'intresa por a rechión y manda repoblar-la con campesins alemans, funda lumerosos pueblos y favoreixe a espleitación d'as riquezas minerals, profundizando en as reformas que ya heba empreso Mercy. Trayó muitos alemans que veniban por a ruta fluvial d'o Danubio dimpués d'haber embarcau en Ulm, un puerto de Suebia. Encara que yeran conoixius como "suebos" por haber embarcau en Suebia, estos alemans proveniban sobretot de Renania, pero tamién i heba alemans d'atros orichens como luxemburgueses. Estos alemans formarán unos isletas etnicas significativas dica a Segunda Guerra Mundial. En o mesmo proceso migratorio plegoron francofonos d'a Lorena, que fundoron en 1771 tres lugars (Saint Hubert, Charleville y Seultour, a on se conservó o francés dica 1850). Entre os colonos eslavos i heba eslovacos, rutens, checos y bulgaros.